sasicodes/solvari-1 huggingface dataset:
ஆனாலும் ஒட்டுநர்களும் நடத்துனர்களும் இந்த விபத்து தங்களது தவறினால் ஏற்பட்டது அல்ல என்றும் இலங்கையில் பலதசாப்த காலமாக தொடர்ச்சியாக பாவனையில் இருந்துவரும் பழைய சமிக்ஞை வசதிகளின் தொழில் நுட்பகோளாறே காரணம் என்று தெரிவித்து இந்த சமிக்ஞை வசதிகள் புதிதாக செய்யப்பட வேண்டுமென்று கோரி வேலை நிறுத்தத்தில் குதித்திருக்கின்றனர்.
கடந்த இரண்டு நாட்களும் வார இறுதி என்பதால் இந்த வேலை நிறுத்தத்தினால் பாதிக்கப்பட்ட மக்கள் கூட்டத்தின் தொகை ஒப்பீட்டளவில் சிறிதென்றும் இந்த வேலை நிறுத்தம் தொடரப்படுமானால் திங்கட்கிழமை அலுவலகம் செல்லும் மக்கள் மோசமாகப் பாதிக்கப்படுவார்கள் என்று கொழும்பு கோட்டை ரயில்நிலைய அதிகாரிகள் தெரிவித்தனர்.
இலங்கையில் நாட்டின் அதிகாரப் பரவலாக்கலில் நீதித்துறை ஒரு முன்மாதிரியாக இருப்பதாக அந்நாட்டு பிரதம நீதிபதி சரத் என்.சில்வா கூறுகின்றார்.
மட்டக்களப்பிலும் கல்முனையிலும் சிவில் மேன்முறையீட்டு மேல் நீதிமன்றங்களை திறந்து வைத்து உரையாற்றிய போது இதனை தெரிவித்த அவர் நாட்டில் நீண்ட காலம் யுத்தத்திலேயே முடிவடைந்துள்ளதாகவும் கவலை வெளியிட்டுள்ளார்.
இனப் பிரச்சினை தொடர்பாகவும் அதிகாரப் பகிர்வு சமஷ்டி நிர்வாக கட்டமைப்பு தொடர்பாகவும் தனது கருத்தக்களை வெளியிட்ட பிரதம நீதிபதி சரத் என்.சில்வா நீதி நிர்வாகத்தைப் பொறுத்த அளவிலே அதிகபட்ச அளவிலே நாம் அதிகாரப் பகிர்வு செய்துள்ளோம்.
அதிகாரப் பகிர்வைப் பொறுத்த வரை அமெரிக்க பாணியில் கட்டமைப்பு வேண்டும் இந்தியப் பாணியில் கட்டமைப்பு வேண்டுமென்றெல்லாம் சிந்திக்கத் தேவையில்லை ஏனென்றால் அந்த உதாரணங்களையெல்லாம் நாங்கள் ஏற்கனவே விஞ்சிவிட்டோம் என்றும் அவர் குறிப்பிட்டார்.
இந்நிலையில் அங்கே ஒட்டுசுட்டான் மற்றும் விஸ்வமடு ஆகிய பகுதிகளை மோதலற்ற பகுதிகளாக அறிவித்துள்ளார் இலங்கை இராணுவத்தின் தளபதி லெப்டினனட் ஜெனரல் சரத் பொன்சேகோ.
இது தொடர்பாக இலங்கை இராணுவத்தின் சார்பில் பேசவல்ல அதிகாரியான பிரிகேடியர் உதய நாணயக்கார கூறும் போது விடுதலைப் புலிகள் மக்களை மனித கேடயங்களாக வைத்துள்ளார்கள் என்றும் அவர்கள் இந்த அறிவிப்பை பயன்படுத்தி இந்த பகுதி வரலாம் என்று கூறினார்.
மேலும் இவ்வாறு வரும் மக்களுக்கு தேவையான வசதிகளை அப்பகுதி அரசாங்க அதிபர்கள் செய்வார்கள் என்றும் அப்பகுதிக்கு ஏற்கனவே உணவு பொருட்கள் அனுப்பி வைக்கப்பட்டு விட்டதாகவும் அவர் கூறினார்.
இலங்கையின் வடக்கே விடுதலைப் புலிகளின் அரசியல் தலைமைத்தளமாக விளங்கிய கிளிநொச்சி நகரைக் கைப்பற்றுவதற்காக முன்னேறிக்கொண்டிருப்பதாகத் தெரிவிக்கப்படுகின்ற இராணுவத்தினருக்கும் விடுதலைப் புலிகளுக்கும் அந்த நகரைச் சூழ்ந்த பல களமுனைகளில் உக்கிரமான சண்டைகள் நடைபெற்றுக் கொண்டிருப்பதாக இரு தரப்பிரும் கூறுகின்றார்கள்.
கிளிநொச்சி பகுதியில் இருந்து செயற்பட்டுவந்த அரச தனியார் அலுவலகங்களும் பாதுகாப்பான இடங்களுக்கு இடம் மாற்றப்பட்டிருப்பதாகத் தகவல்கள் தெரிவிக்கின்றன.
எனினும் கிளிநொச்சி பொது மருத்துவமனை தொடர்ந்தும் கிளிநொச்சி நகரிலேயே இயங்கி வருவதாக கிளிநொச்சி பிராந்திய சுகாதார சேவைகள் பணிப்பாளர் டாக்டர் சத்தியமூர்த்தி கூறுகின்றார்.
இந்தக் குளிர்சாதன வசதி வன்னிப்பிரதேசத்தில் கிளிநொச்சி மருத்துவமனையில் மட்டுமே இருப்பதாகவும் இந்த மருத்துவமனையைச் சூழ்ந்த பகுதிகளில் எறிகணை வீச்சுக்களும் விமானக்குண்டுத் தாக்குதல்களும் இடம்பெற்று வருகின்ற போதிலும் இந்த மருத்துவமனைக்குரிய வசதிகளுடன் கூடிய மாற்றிடம் ஒன்று இல்லாத காரணத்தினால் வேறு இடத்திற்குச் செல்ல முடியாத நிலை இருப்பதாகவும் அவர் கூறுகின்றார்.
இலங்கையின் வடக்கே விடுதலைப்புலிகளின் கட்டுப்பாட்டில் இருக்கும் கிளிநொச்சி நகரை அரச படைகள் நெருங்கி வருவதாக தகவல்கள் வரும் நிலையில் அந்நகர் மீது வான் தாக்குதல்களும் ஷெல் தாக்குதல்களும் தொடர்ந்து நடப்பதாகவும் செய்திகள் கூறுகின்றன.
இன்று நடத்தப்பட்ட விமானக் குண்டு தாக்குதலில் கிளிநொச்சியின் மையப்பகுதியில் அமைந்துள்ள விடுதலைப்புலிகளின் காவல்துறைத் தலைமையகம் அழிக்கப்பட்டிருப்பதாக விமானப்படைப் பேச்சாளர் விங் கமாண்டர் ஜனக்க நானயக்கார தெரிவித்துள்ளார்.
அத்துடன் இதற்கு அருகில் அமைந்திருந்த தமிழர் புனர்வாழ்வுக்கழகத்தின் களஞ்சியசாலை ஒன்றும் அழிக்கப்பட்டிருப்பதாகவும் புலிகளின் அந்த அறிக்கையில் தெரிவிக்கப்பட்டுள்ளது.
இந்த தாக்குதல்களில் கிளிநொச்சி நகரைச்சேர்ந்த ஏழு பொதுமக்கள் காயமடைந்திருப்பதாகவும் விடுதலைப்புலிகள் கூறியிருக்கின்றனர்.
மக்கள் வாடகைக்கு லாரிகளை அமர்த்தி கொண்டு செல்ல முடிந்த அளவு உடமைகளுடன் கிளிநொச்சிக்கு கிழக்கே விசுவமடு போன்ற பகுதிகளை நோக்கி சென்று கொண்டிருப்பதாகவும் அவர்கள் தெரிவித்தனர்.
இதற்கிடையே கிளிநொச்சி மாவட்ட அரசாங்க அதிபர் நாகலிங்கம் வேதநாயகன் அவர்களிடம் தொடர்பு கொண்டு கேட்டபோது வெள்ளிக்கிழமையும் கிளிநொச்சி நகரின் மீது வான் மற்றும் குண்டு தாக்குதல்கள் நடந்ததாகத் தெரிவித்தார்.
முல்லைத்தீவு மாவட்டத்தைப் பொருத்த மட்டில் மருந்துப்பொருட்கள் வாழ்விட வசதிகளை ஏற்படுத்துவதற்கான பொருட்கள் கழிப்பிட வசதிகள் ஏற்படுத்துவதற்கான பொருட்கள் ஆகியவை அவசரமாகத் தேவைப்படுவதாக முல்லைத்தீவு மாவட்ட அரச அதிபர் திருமதி இமெல்டா சுகுமார் தமிழோசையிடம் தெரிவித்தார்.
இலங்கையின் வடக்கே வன்னிப் பகுதியில் இடம்பெயர்ந்த நிலையில் உள்ள மக்களுக்கான உணவுப் பொருட்களை ஏற்றிக்கொண்டு வாகனத் தொடரணி ஒன்று வன்னி சென்றடைந்துள்ளது.
வெள்ளிக்கிழமை மதியத்துக்குள் இந்த உணவுப் பொருட்கள் லாரிகளிலிருந்து இறக்கப்பட்டு அரசாங்க அதிபர்கள் மற்றும் பல்நோக்கு கூட்டுறவு சங்கங்களின் மூலம் விநியோகிக்கப்படவுள்ளதாக உலக உணவு திட்டத்தின் அதிகாரியான மேட்ஸ் வைல்ஸ்ட்ரப் தமிழோசையிடம் தெரிவித்தார்.
உணவு விநியோகத்துக்கு தயாராக உள்ளது என்ற அறிவிப்பு விடுக்கப்பட்டவுடன் இடம்பெயர்ந்தவர்கள் தங்களை பதிவு செய்துகொண்டு உணவுப் பொருட்களை பெற்றுக் கொள்ளலாம் என்றும் உலக உணவு திட்டத்தின் அதிகாரி தெரிவித்துள்ளார்.
இலங்கையின் வடக்கே விடுதலைப் புலிகளின் முக்கிய நகரமாகிய கிளிநொச்சியில் விடுதலைப் புலிகளின் அரசியல்துறை செயலகம் மற்றும் சமாதான செயலகம் என்பவற்றை அரச விமானப்படைகள் குண்டுவீசி அழித்திருப்பதாகத் தகவல்கள் வெளியாகியிருக்கின்றன.
கிளிநொச்சி பிரதேச இராணுவ தலைமையகத் தளத்தினை விமானப்படையினர் விமானக் குண்டுத் தாக்குதல் நடத்தி அழித்துள்ளதாக விமானப்படை பேச்சாளர் விங் கமாண்டர் ஜனக்க நாணயக்கார தெரிவித்துள்ளதாகப் பாதுகாப்பு அமைச்சகம் கூறியிருக்கின்றது.
கிளிநொச்சி பரவிப்பாய்ஞ்சான் என்ற இடத்தில் அமைந்திருந்த விடுதலைப் புலிகளின் இராணுவ தலைமையகத் தொகுதியில் புலிகளின் முக்கிய தலைவர்கள் சந்திப்பு ஒன்றில் ஈடுபட்டிருந்தவேளையில் அதனை இலக்கு வைத்து இந்த விமானக் குண்டுத் தாக்குதல் நடத்தப்பட்டதாகக் கூறியுள்ள பாதுகாப்பு அமைச்சகம்.
இந்தத் தாக்குதலின் மூலம் விடுதலைப் புலிகளுக்கு ஏற்பட்ட சேத விபரங்கள் பற்றி உறுதிப்படுத்தப்படவில்லை என்றும் தெரிவித்திருக்கின்றது.
எனினும் கிளிநொச்சியில் அமைந்திருந்த விடுதலைப் புலிகளின் அரசியல்துறை செயலகம் மற்றும் சமாதான செயலகம் என்பவற்றின் மீதே இந்தத் தாக்குதல் நடத்தப்பட்டிருப்பதாக விடுதலைப் புலிகள் கூறியிருக்கின்றனர்.
இலங்கைத் தமிழர் மீது நடத்தப்படும் தாக்குதல்கள் நிறுத்தப்படவேண்டும் இலங்கை அரசுக்கு எவ்வித ராணுவ ஒத்துழைப்பும் வழங்கக்கூடாது அரசியல் ரீதியான தீர்வு காணவேண்டும் என மத்திய அரசு இலங்கை அரசை வற்புறுத்தவேண்டும் போன்ற கோரிக்கைகளை வற்புறுத்தி இந்திய கம்யூனிஸ்ட் மாநில அளவில் நடத்திய உண்ணாவிரதப் போராட்டத்தில் மார்க்சிஸிஸ்ட் கம்யூனிஸ்ட் மதிமுக தேசிய முற்போக்கு திராவிடக் கழகம் விடுதலைச் சிறுத்தைகள் புதிய தமிழகம் உட்பட் பல்வேறு கட்சிகள் பங்கேற்றன.
மாநிலத்தின் அனைத்து மாவட்ட தலைநகரங்களிலும் ஆர்ப்பாட்டத்தில் தனது கட்சியினர் கலந்து கொள்வர் என்று அஇஅதிமுக பொதுச்செயலாளர் ஜெயலலிதா அறிவித்திருந்தும் ஏன் அக்கட்சி இப்போது புறக்கணித்தது என்பதற்கு எவ்வித விளக்கமும் அளிக்கப்படவில்லை.
இலங்கைத் தமிழர் பிரச்சினை தொடர்பாகவும் தமிழக மீனவர்கள் நடுக்கடலில் தாக்கப்படும் சம்பவம் தொடர்பாகவும் இந்திய அரசு தலையிட்டு தீர்வு காண வேண்டும் என்று திமுகவைச் சேர்ந்த நாடாளுமன்ற மாநிலங்களவை உறுப்பினரும் தமிழக முதல்வர் கருணாநிதியின் மகளுமான கனிமொழி வியாழன் மாலை பிரதமர் மன்மோகன் சிங்கைச் சந்தித்துக் கோரிக்கை விடுத்துள்ளார்.
இலங்கையின் கிழக்கு மாகாணத்திலிருந்து தற்காலிகமாக மேல் மாகாணத்துக்கு சென்றவர்கள் தம்மை காவல்துறையினரிடம் பதிவு செய்து கொள்ள வேண்டும் என அறிவுறுத்தப்பட்டுள்ளது.
இவ்வாறு கிழக்கு மாகாணத்திலிருந்து வந்துள்ளவர்கள் தங்களது பெயர்களையும் தங்கியுள்ள விலாசங்களையும் பதிவு செய்து கொள்ள வேண்டும் என காவல்துறை வேண்டியுள்ளதாக அதன் பேச்சாளர் ரஞ்சித் குணசேகர தமிழோசையிடம் தெரிவித்தார்.
இது காவல்துறையினரின் வேண்டுகோள் மட்டுமல்ல சட்டபூர்வ தேவையும் கூட என்று கூறிய அவர் எதிர்வரும் ஞாயிற்றுக்கிழமையன்று இவ்வாறான பதிவுகள் மேற்கொள்ளப்படும் என்றும் தெரிவித்தார்.
கிழக்கு மாகாணத்திலிருந்து மேல் மாகாணத்துக்கு வரும் தமிழர்கள் மட்டுமல்ல சிங்கள மற்றும் முஸ்லிம் மக்களும் பர்கர்களும் கூட இவ்வாறு பதிவு செய்து கொள்ள வேண்டும் எனவும் காவல்துறை பேச்சாளர் ரஞ்சித் குணசேகர தெரிவித்தார்.
அடுத்த கட்டமாக ஊவா மாகாணத்திலிருந்து வந்துள்ள மக்களை பதிவு செய்யும் நடவடிக்களை தொடங்கப்படவுள்ளதாகவும் அவர் தெரிவித்தார்.
இலங்கையின் வடக்கே கிளிநொச்சி மாவட்டத்தில் விமானப்படையினர் நடத்திய குண்டு வீச்சுத் தாக்குதலில் இரண்டு பொதுமக்கள் கொல்லப்பட்டு பதிமூன்று பேர் காயமடைந்துள்ளதாக அங்கிருந்து கிடைக்கும் தகவல்கள் தெரிவிக்கின்றன.
ஆனால் கிளிநொச்சி திருவையாற்றுப் பகுதிக்கு வடக்கே அமைந்துள்ள விடுதலைப் புலிகளின் சார்லஸ் அண்டனி படைதளத்தின் மீதும் விடுதலைப் புலிகளின் பெண்கள் படைப்பிரிவின் பயிற்சி தளத்தின் மீது ஒரே நேரத்தில் தாக்குதல் நடத்தப்பட்டதாக பாதுகாப்பு அமைச்சகம் கூறியுள்ளது.
இதனிடையே கிளிநொச்சி வெலிஓயா மற்றும் வவுனியா களமுனைகளில் இடம்பெற்ற சண்டைகளில் இரண்டு இராணுவத்தினரும் இருபத்தியாறு விடுதலைப் புலிகளும் பலியாகியுள்ளதாக இராணுவம் தெரிவித்துள்ளது.
இலங்கையின் கிழக்கே மட்டக்களப்பு மாவட்டத்தில் முஸ்லிம்கள் செறிந்துவாழும் காத்தான்குடி பிரதேசத்தில் திங்களன்று மாலை இடம்பெற்ற குண்டு வெடிப்பு ஒன்றில் சிறுவர்கள் உட்பட இருபதுக்கும் அதிகமானோர் காயமடைந்துள்ளனர்.
காத்தான்குடி பேருந்து நிலையத்துக்கு முன்னதாக உள்ள பள்ளிவாசல் ஒன்றுக்கு அருகேயே இந்த குண்டு வெடித்ததாகவும் அந்தப் பகுதியில் இரு மோட்டார் சைக்கிள்கள் எரிந்து காணப்பட்டதாகவும் அங்கிருந்து கிடைக்கும் செய்திகள் கூறுகின்றன.
இலங்கையின் தலைநகர் கொழும்பின் சனசந்தடி நிறைந்த புறக்கோட்டைப் பகுதியில் திங்களன்று பிற்பகல் இடம்பெற்ற சிறிய குண்டுவெடிப்பொன்றில் இருவர் சிறுகாயமடைந்திருக்கிறார்கள் சுமார் ஆறு வாகனங்கள் சேதமடைந்திருக்கின்றன.
கடந்த சில வாரங்களுக்குள் புறக்கோட்டைப்பகுதியில் இடம்பெற்ற இரண்டாவது சிறிய குண்டுவெடிப்பு இதுவாகும் என்பது குறிப்பிடத்தக்கது.
அதேவேளை கிளிநொச்சி மாவட்டத்தின் மேற்குப் பகுதியில் வன்னேரிக்குளத்திற்கும் பண்டிவெட்டிக்குளத்திற்கும் இடைப்பட்ட பகுதியில் முன்னேற்ற முயற்சியில் ஈடுபட்டுள்ள இராணுவத்தினரை எதிர்த்து நேற்றுக் காலை முதல் விடுதலைப் புலிகள் கடும் தாக்குதல்களை நடத்திவருவதாக விடுதலைப் புலிகள் கூறியிருக்கின்றனர்.
இந்த விபத்துக்காரணமாக றாகமவிற்கு அப்பால் புகையிரத சேவைகள் பாதிப்படைந்திருப்பதாகவும் இதனை சீர்செய்ய விசேட குழுக்கள் உடனேயே அங்கு விரையப்பட்டிருப்பதாகவும் இன்றுமலையளவில் சேவைகள் வழமைக்குத் திரும்பக்கூடிய வாய்ப்புகள் இருப்பதாகவும் அந்த அதிகாரிகள் தெரிவித்தனர்.
இந்த இளைஞர்கள் இருவரும் விடுதலைப் புலிகள் அமைப்பைச் சேர்ந்தவர்கள் என இலங்கை தேசிய பாதுகாப்பு ஊடக மையம் வெளியிட்டுள்ள தகவலில் தெரிவிக்கப்பட்டுள்ளது கோடைமேடு அணைக்கட்டோரம் சந்தேகத்திற்கிடமானவர்களின் நடமாட்டம் விசேட அதிரடிப்படையினரால் அவதானிக்கபட்டதையடுத்து இரு தரப்பினருக்குமிடையில் துப்பாக்கி மோதல் இடம்பெற்றதாகவும் அப்போது ஒரு இளைஞரிடமிருந்த குண்டு வெடித்துச் சிதறியதாகவும் இந்தச் சம்பவம் தொடர்பாக கூறப்படுகின்றது.
இலங்கையின் வடக்கே இராணுவத்தினருக்கும் விடுதலைப் புலிகளுக்கும் இடையில் கடும் மோதல் நடைபெற்று வரும் வன்னிப் பகுதியில் மீண்டும் உணவு மற்றும் இதர உதவி நடவடிக்கைகளை மீண்டும் ஆரம்பிக்கவுள்ளதாக ஐ.நா அறிவித்துள்ளது.
இது தொடர்பாக இலங்கையில் உள்ள ஐ.நா அலுவலகங்களின் சார்பில் பேசவல்ல அதிகாரியான கார்டன் வைஸ் தமிழோசையிடம் கூறுகையில் வன்னியில் இருக்கும் இடம்பெயர்ந்த மக்களுக்கு உணவு பொருட்களை நேரடியாக வழங்க அரசாங்கமும் ஐ.நா வும் ஒப்பு கொண்டுள்ளதாக தெரிவித்தார்.
மேலும் இந்த உணவு பொருட்கள் ஐ.நாவின் மேற்பார்வையில் இடம்பெயர்ந்த மக்களுக்கு நேரடியாக வழங்கப்படும் என்றும் இந்த உணவு பொருட்கள் கிளிநொச்சியை சுற்றியவாறு எடுத்து செல்லப்பட்டு இடம்பெயர்ந்த மக்கள் எங்கெல்லாம் பெரும் கூட்டமாக இருக்கின்றார்களோ அங்கெல்லாம் நேரடியாக விநியோகம் செய்யப்படும் என்றும் கார்டன் வைஸ் கூறினார்.
அத்தோடு இந்த உணவு பொருட்கள் எடுத்து செல்லப்படும் பாதை குறித்து அரசாங்கத்திடமும் விடுதலைப் புலிகளிடமும் ஒப்புதல் பெறப்பட்டுள்ளதாகவும் தாங்கள் வன்னியில் உதவி பணிகளை மீண்டும் ஆரம்பித்து இருந்தாலும் தாங்கள் வன்னியில் இருந்து செயற்படுவதாக எண்ணக் கூடாது என்றும் இலங்கையில் உள்ள ஐ.நா அலுவலகங்களின் சார்பில் பேசவல்ல அதிகாரியான கார்டன் வைஸ் கூறினார்.
இலங்கையின் வடக்கே பலத்த இராணுவ பாதுகாப்புக்கு உட்படுத்தப்பட்டுள்ள வவுனியா நகரின் மையப்பகுதியில் ஞாயிற்றுக்கிழமை இடம்பெற்ற தற்கொலைக் குண்டுத் தாக்குதல் சம்பவம் ஒன்றில் தற்கொலைக் குண்டுதாரியும் சிவிலியன் ஒருவரும் கொல்லப்பட்டுள்ளதாக வவுனியா பொலிசார் தெரிவித்திருக்கின்றனர்.
மதுரை தத்தனேரி பகுதியைச் சேர்ந்த முருகன் என்பவர் மேலும் சிலருடன் இணைந்து கச்சத்தீவு பகுதியில் சனிக்கிழமை இரவு மீன் பிடித்துக்கொண்டிருக்கையில் இலங்கை கடற்படையினர் அவர்கள் மீது துப்பாக்கிச் சூடு நிகழ்த்தியதாகவும் சம்பவ இடத்திலேயே அவர் இறந்ததாகவும் கூறப்படுகிறது.
ராமநாதபுரம் மாவட்ட நிர்வாகத்தின் உயர் அதிகாரி ஒருவர் அரசின் நிவாரணத் தொகையாக மூன்று லட்ச ரூபாய்க்கான காசோலையை முருகனின் குடும்பத்தினரிடம் வழங்கியுள்ளார்.
தொடரும் இத்தகைய சம்பவங்களுக்கு எதிர்ப்பு தெரிவித்து காலவரையற்ற வேலைநிறுத்தத்தில் ஈடுபடப்போவதாக ராமேஸ்வரம் பகுதி மீனவர்கள் அறிவித்திருக்கின்றனர்.
இதனிடையே சென்னையிலுள்ள இலங்கைத் துணைத்தூதர் அம்சா துப்பாக்கி சூட்டிற்கும் இலங்கை கடற்படையினருக்கும் எவ்விதத்தொடர்பும் இல்லை என்றும் இரு நாடுகளுக்கும் இருக்கும் நல்லுறவைக் கெடுக்க சதி செய்யும் சிலர் இவ்வாறு செய்திருக்கலாம் எனவும் அறிக்கை ஒன்றில் கூறி உள்ளார்.
இலங்கையின் வடக்கே கிளிநொச்சி நகரப்பகுதியில் சனிக்கிழமையன்று இடம்பெற்ற விமானக்குண்டுத் தாக்குதலில் சிவிலியன் ஒருவர் கொல்லப்பட்டுள்ளார்.
கிளிநொச்சி இரத்தினபுரம் பகுதியில் சனிக்கிழமை பகல் நடைபெற்ற இந்தத் தாக்குதல் விடுதலைப் புலிகளின் பெண் கரும்புலிகளுடைய தளத்தின்மீதே நடத்தப்பட்டுள்ளது என்று பாதுகாப்பு அமைச்சகம் தெரிவித்திருக்கின்றது.
கிழக்கே மட்டக்களப்பு மாவட்டத்தில் சில நாட்களுக்கு முன்பு காணாமல் போனதாகக் கூறப்பட்ட ஆரையம்பதி பிரதேசவாசிகளிலொருவர் சடலமாக மீட்கப்பட்டுள்ளார்.
இந்த இருவரும் எங்கு வைத்து காணாமல் போனார்கள் என்பது தொடர்பாகவோசம்பவத்துடன் தொடர்புடையவர்களின் பின்ணணியோ இது வரை கண்டறியப்படவில்லை என்றும் பொலிசார் குறிப்பிடுகின்றனர்.
இந்த இருவரும் காணாமல் போன சம்பவத்தையடுத்து ஆரையம்பதி பிரதேசத்தில் கடந்த ஒரு வார காலமாக வழமை நிலை பாதிக்கப்பட்டு பதட்ட நிலை காணப்பட்டமை இங்கு குறிப்பிடத்தக்கது.
விடுதலைப்புலிகள் அமைப்புடன் இலங்கை ஆளுங்கட்சிக்கு ரகசிய உடன்பாடு இருந்ததாக கூறப்பட்ட குற்றச்சாட்டு மிக் ரக விமானங்களின் கொள்வனவு குறித்த ஒரு சர்ச்சை மற்றும் இலங்கை உள்நாட்டு இறைவரித் திணைக்களத்துக்கு எதிரான சில குற்றச்சாட்டுகள் ஆகியவை குறித்து விசாரிக்கு முகமாக மூன்று நாடாளுமன்றத் தெரிவுக்குழுக்களை இலங்கை நாடாளுமன்ற சபாநாயகர் டபுள்யூ.ஜே.எம்.
இவற்றில் மிக் விமான விவகாரம் குறித்து ஆராயும் குழுவுக்கு ஊடகத்துறை அமைச்சர் அநுர பிரிய தர்ஸன யாப்பவும் விடுதலைப்புலிகளுடனான ஆளுங்கட்சியின் உடன்பாடு குறித்த குற்றச்சாட்டுகளை விசாரிக்கும் குழுவுக்கு அமைச்சர் நிமல்சிறிபால டி சில்வாவும் இறைவரி திணைக்கள விவகாரம் குறித்த விசாரணைக்குழுவுக்கு ஐக்கிய தேசியக் கட்சியின் உறுப்பினரான கபீர் ஹசீம் அவர்களும் தலைவர்களாக நியமிக்கப்பட்டுள்ளனர்.
முதலிரண்டு விவகாரங்களில் குற்றச்சாட்டுக்கள் ஆளும்கட்சிக்கு எதிராக எழுப்பப்பட்டுள்ள நிலையில் அவற்றை விசாரிக்கும் குழுக்களுக்கு அரசாங்க அமைச்சர்களே தலைவர்களாக நியமிக்கப்பட்டதை பிரதான எதிர்க்கட்சியான ஐக்கிய தேசியக் கட்சி எதிர்த்துள்ளது.
இலங்கையின் வடக்கே வன்னிக் களமுனைகளில் விடுதலைப் புலிகளுக்கு எதிராக இராணுவத்தினர் மேற்கொண்டுள்ள முன்னேற்ற நடவடிக்கையில் ஈடுபட்டுள்ள படையினருக்கு உதவியாக வான்வழி குண்டுத் தாக்குதல்கள் நடத்தப்பட்டதாகவும் கிளிநொச்சி மாவட்டம் பூனகரி பகுதியில் விடுதலைப் புலிகள் ஒன்றுகூடும் இடம் ஒன்றின் மீது வியாழன் இரவு எம்.ஐ.
இலங்கையின் வடக்கே யுத்த நடவடிக்கையில் ஈடுபட்டுள்ள இராணுவத்தினர் தமிழீழ விடுதலைப்புலிகளின் நீண்டகாலக் கட்டுப்பாட்டிலிருக்கும் கிளிநொச்சி நகரை அண்மித்திருப்பதாகவும் அடுத்த வாரமளவில் இந்த நகரத்தின் மீது முதலாவது தாக்குதலை மேற்கொள்ள எதிர்பார்த்திருப்பதாகவும் இலங்கை இராணுவத் தளபதி லெப்டினன்ட் ஜெனரல் சரத் ஃபொன்சேகா கொழும்பில் தெரிவித்திருக்கிறார்.
கடந்த இரண்டு வருடங்களாக நாம் திட்டமிட்டதுபோல் இராணுவ நடவடிக்கைகளை மேற்கொண்டு வருவதாகவும் இதுவரை காலமும் திட்டமிட்டபடி இவை நிறைவேற்றப்பட்டுவருவதாகவும்.
அடுத்த வாரம் அளவில் கிளிநொச்சி மீது முதலாவது தாக்குதலை மேற்கொள்ளமுடியும் என்று எதிர்பார்ப்பதாகவும் இராணுவத் தளபதி தெரிவித்தார்.
இதன் மூலம் சீனவுக்கு சர்வதேச மதிப்பு கிடைக்கும் என்றும் உள்நாட்டில் தேசப் பற்றும் நாட்டைப் பற்றிய பெருமிதமும் அதிகமாகும் என்றும் சீனக் கம்யூனிஸ்ட் தலைவர்கள் நம்புகின்றனர்.
இலங்கையின் வடக்கே கடும் மோதல்கள் இடம்பெற்றுக் கொண்டிருக்கும் கிளிநொச்சி மாவட்டத்துக்கு இரண்டு வாரங்களுக்கு பின்னர் உணவுப் பொருட்கள் செல்லத் தொடங்கியுள்ளன.
இருபது டிரக் வண்டிகளில் உணவுப் பொருட்கள் ஏற்றப்பட்டிருந்த போதிலும் ஐந்து டிரக் வண்டிகளில் எண்பத்து ஐந்து டண்கள் அளவுக்கு மட்டுமே பொருட்கள் அனுப்பப்பட்டள்ளதாக அதிகாரிகள் கூறுகிறார்கள்.
அக்கராயன்குளம் சண்டைகளில் கொல்லப்பட்ட விடுதலைப் புலிகளின் இரண்டு சடலங்கள் செஞ்சிலுவைச் சங்கத்தின் மூலம் ஒப்படைக்கப்பட்டுள்ளது என்று இராணுவம் கூறியுள்ளது.
மட்டக்களப்பு மாவட்டம் ஆரையம்பதி பிரதேசவாசிகள் இருவர் மர்மமான முறையில் காணாமல் போன சம்பவத்தைக் கண்டித்து மாவட்டத்திலுள்ள சில தமிழ் பிரதேசங்களில் இன்று மேற்கொள்ளப்பட்ட ஹர்த்தால் காரணமாக மாவட்டத்தின் வழமை நிலை பாதிக்கப்பட்டிருந்தாக தகவல்கள் தெரிவிக்கின்றன.
கடந்த வியாழக்கிழமை ஆரையம்பதி பிரதேச பாடசாலை மாணவன் உட்பட இருவர் மர்மமான முறையில் காணாமல் போயுள்ளனர் தமது அயல் பிரதேசமான காத்தான்குடிக்கு ஆடு விற்பதற்காக குறிப்பிட்ட இருவரும் சென்றிருந்ததாக உறவினர்கள் தெரிவிக்கின்றனர் இருவரும் காணாமல் போன சம்பவத்தைக் கணடித்தும் அவர்கள் கடத்தப்பட்டிருந்தால் விடுவிக்க வேண்டும் என்று கோரியுமே இந்த ஹர்த்தாலுக்கான அழைப்பு விடுக்கப்பட்டிருந்தது தமது பிரதேசத்திற்குள் குறித்த நபர்கள் கடத்தப்படவோ அல்லது காணாமல் போகவோ இல்லை என காத்தான்குடி பிரதேச பள்ளிவாசல்கள் சம்மேளனம் புதன்கிழமை மாலை விடுத்துள்ள அறிக்கையொன்றில் தெரிவித்துள்ளது.
ஆனால் இவ்விருவரும் காத்தான்குடி பிரதேசத்திற்குள்ளேயே காணாமல் போன்தாக ஆரையம்பதி செல்வ விநாயகர் ஆலய பரிபாலன சபைத் தலைவர் எம்.
ஆரையம்பதி மற்றும் காத்தான்குடி பிரதேசவாசிகளிடையே ஏற்பட்டுள்ள பதற்ற நிலை குறித்து இன்று கிழக்கு மாகாண முதலமைச்சர் சிவனேசதுரை சந்திரகாந்தனை தான் சந்தித்து உரையாடியதாக கூறும் மாகாண சுகாதார அமைச்சர் எம்.எல்.ஏ.எம்.
ஹிஸ்புல்லா வியாழக்கிழமை முதல் பிரதேசத்தில் இயல்பு நிலை ஏற்படுத்துவது குறித்து இரு தரப்பு பிரமுகர்கள் சந்திப்பொன்று ஏற்பாடு செய்யப்பட்டுள்ளதாகவும் குறிப்பிடுகின்றார்.
தூதரகக்கட்டிடத்துக்கு வெளியே இரண்டு கார் குண்டுகள் வெடித்தன அதன் பின்னர் கட்டிடத்தின் மீது துப்பாக்கிச்சூடு நடத்தப்பட்டது போலிஸ்காரர்கள் போல உடையணிந்து இந்த தாக்குதலை நடத்தியவர்கள் பாதுகாவலர்களுடன் மோதினர்.
அமெரிக்க உணவு மற்றும் மருந்துத் துறை எப்.டி.ஏ இந்த நிறுவனத்தின் இரண்டு தொழிற்கூடங்களில் தயாரிப்பு தரம் குறித்த பிரச்சினைகளை தான் கண்டுபிடித்திருப்பதாகக் கூறியது.
ரான்பேக்ஸியோ எப்.டி.ஏ கடந்து இரண்டு ஆண்டுகளாக எழுப்பிய கவலைகள் ஒவ்வொன்றைக்குறித்தும் தான் நடவடிக்கை எடுத்திருப்பதாகவும் இந்த விஷயத்தில் முன்னேற்றம் ஏற்பட்டுவந்ததாகவே தான் கருதியதாகவும் கூறியுள்ளது.
ஆயினும் தனது மருந்துகளின் பாதுகாப்பு மற்றும் குணப்படுத்தும் திறன் குறித்து எந்த வித கேள்விகளும் இல்லை என்று எப்.டி.ஏ முடிவிற்கு வந்திருப்பது பற்றி தான் திருப்தியடைந்திருப்பதாகவும் ரான்பேக்ஸி கூறியது.
சீனப்பாலை கொண்டு தயாரிக்கப்பட்ட உணவு பொருட்களை தடை செய்யவோ அல்லது திருப்பியழைக்கவோ மேலும் மேலும் நாடுகள் நடவடிக்கை எடுத்துவரும் நிலையில் இந்த இரசாயனத் தொற்று ஏற்பட காரணமாக இருந்த வலையமைப்பை கலைத்து விட்டதாக சீனா கூறுகிறது.
திருட்டுத்தனமாக நடத்தப்பட்ட ஆலைகள் மற்றும் பால் பண்ணைகளில் நடத்தப்பட்ட சோதனைகளையடுத்து இருபத்து இரண்டு பேர் கைது செய்யப்பட்டுள்ளனர்.
அவர்கள் பாலில் மெலமைன் என்னும் இரசாயனத்தை சேர்த்தார்கள் அல்லது அதை பாலில் சேர்க்க உதவினார்கள் என்ற காரணத்துக்காகவே கைது செய்யப்பட்டுள்ளனர்.
இதனிடையே தங்களது குழந்தைகள் பாதிக்கப்பட்டமை தொடர்பில் வழக்குகளை தொடுத்திருக்கும் குடும்பங்கள் வழக்கை கைவிடுமாறு அழுத்தத்துக்கு உள்ளாக்கப்படுகிறார்கள் என்றும் அவர்களின் வழக்கறிஞர்கள் தெரிவித்துள்ளனர்.
சீனாவில் பால்மாவில் கலப்படம் செய்யப்பட்ட விவகாரத்தை தொடர்ந்து சீனப் பொருட்களின் பாதுகாப்புத்தன்மையை உறுதி செய்ய சீன பிரதமர் வென் ஜியாபோ உறுதியளித்துள்ளார்.
உலக பொருளாதார மாநாட்டில் உரையாற்றிய அவர் இந்த விவகாரத்தை தீர்ப்பதற்கு தங்கள் அரசாங்கம் திடமான நடவடிக்கைகளை எடுத்திருப்பதாக அவர் கூறினார்.
மேலும் ஷாங்காய் நகரத்தில் மூன்று வயதுக்கு உட்பட்ட குழந்தைகளில் ஐந்து சதவிதத்தினர் சிறுநீரகங்களில் கற்கள் இருப்பதற்கான அறிகுறிகளை காண்பித்துள்ளதாக தெரிவிக்கப்படுகிறது.
இந்த விவகாரத்தில் இது வரையில் நான்கு குழந்தைகள் பலியாகியுள்ளனர் ஐம்பதாயிரத்திற்கும் மேற்பட்டவர்கள் பாதிக்கப்பட்டுள்ளனர்.
சீனாவில் இரசாயனக் கலப்பு கொண்ட பால்மாவை உட்கொண்ட காரணத்தினால் ஆறாயிரம் குழந்தைகள் நோய்வாய்பட்டுள்ளனர் என அதிகாரிகள் வெளிப்படுத்தியுள்ளனர்.
இதன் காரணமாக இதுவரை மூன்று குழந்தைகள் மரணமடைந்துள்ளன என்றும் ஆயிரத்துக்கும் மேற்பட்டோர் மருத்துவமனைகளில் தொடர்ந்து இருக்க வேண்டிய நிலை உள்ளது என்றும் சீனாவின் சுகாதார அமைச்சர் சென் ஷூ தெரிவித்துள்ளார்.
மருத்துவமனைகளில் அனுமதிக்கப்பட்டுள்ள குழந்தைகளில் நூற்றிஐம்பதுக்கும் அதிகமானவர்களின் சிறுநீரகம் கடுமையாக பாதிக்கப்பட்டு செயலிழந்துள்ளன என்றும் அவர் கூறியுள்ளார்.
இந்த ஊழல் தொடர்பான விவகாரம் பரவிவரும் நிலையில் சீனாவின் தரக்கட்டுப்பாட்டு அமைப்பானது தொழிற்சாலைகளில் பயன்படுத்தப்படும் இராசயனமான மெலமைன் மேலும் இருபத்து இரண்டு வெவ்வேறு வர்த்தகப் பெயர்களையுடைய பால்மாவில் இருப்பது கண்டறியப்பட்டுள்ளதாக அறிவிக்கப்பட்டுள்ளது.
சீனாவிலிருந்து பால் மற்றும் பால் உற்பத்திப் பொருட்களை இறக்குமதி செய்வதற்கும் விற்பனை செய்வதற்கும் சிங்கப்பூர் இடைக்காலத் தடை விதித்துள்ளது.
சில சீன பால் உற்பத்திப் பொருட்களில் தொழிற்சாலை இரசாயனமான மலெமைன் கலந்திருப்பது கண்டுபிடிக்கப்பட்டதை அடுத்து இந்நடவடிக்கை மேற்கொள்ளப்பட்டுள்ளது.
சீனாவில் பாலிலும் பால் மாவிலும் இந்த இரசாயனக் கலப்பு இருப்பது கண்டுபிடிக்கப்பட்டதை அடுத்து கடைகளிலிருந்து பால் உற்பத்திப் பொருட்கள் பலவற்றின் விற்பனை நிறுத்தப்பட்டு அவை அகற்றப்பட்டுவருகின்றன.
சீனாவின் முன்னணி பால் உற்பத்தி நிறுவனங்களின் உற்பத்திகளை கடந்த சில நாட்களில் எடுத்து பரிசோதித்துப் பார்த்ததில் கிட்டத்தட்ட பத்து சதவீத மாதிரிகளில் மெலமைன் கலந்திருக்கிறது என சீன அரசாங்கத்தின் தரக் கண்காணிப்பு நிறுவனம் கூறுகிறது.
இது குறித்து கொழும்பில் இடம்பெற்ற பத்திரிகையாளர் மாநாட்டில் உரையாற்றிய வர்த்த நுகர்வோர் அமைச்சர் பந்துல குணவர்த்தன நுகர்வோரின் பாதுகாப்பினை உறுதிப்படுத்துவதற்காகவே அரசு இந்த முன்னெச்செரிக்கை நடவடிக்கையினை எடுத்திருப்பதாகத் தெரிவித்திருக்கிறார்.
கிறிஸ்தவர்கள் மீதான தாக்குதலை நிறுத்த நடவடிக்கை எடுக்கக்கோரி இந்திய மத்திய அரசு கர்நாடகத்துக்கு அறிவுரை கர்நாடகத்தில் கிறிஸ்தவர்கள் மீதான தாக்குதலைத் தடுத்து நிறுத்த உடனடியாக நடவடிக்கை எடுக்க வேண்டும் என்று மாநில அரசுக்கு மத்திய அரசு அறிவுரை அனுப்பியிருக்கிறது.
ஒரிஸ்ஸா மாநிலத்தைத் தொடர்ந்து கர்நாடகத்திலும் கடந்த சில தினங்களாக கிறிஸ்த தேவாலயங்கள் மீதும் கிறிஸ்தவ மக்கள் மீதும் தாக்குதல் நடந்துவருகிறது.
இந்து கடும்போக்கு அமைப்புக்கள் இதற்குக் காரணம் என்றும் ஆனால் பாஜக தலைமையிலான மாநில அரசு இது குறித்து உரிய நடவடிக்கை எடுக்கவில்லை என்றும் எதிர்க்கட்சிகள் குற்றம் சாட்டுகின்றன.
இந்த பிரச்சினையில் உடனடியாக நடவடிக்கை எடுக்குமாறு மாநில அரசுக்கு மத்திய அரசு நோட்டீஸ் அனுப்பியிருப்பதாக மத்திய உள்துறைச் செயலர் மதுகர் குப்தா தெரிவித்தார்.
ஆனால் மத்திய அரசின் இந்த நடவடிக்கை எதிர்க்கட்சிகள் ஆளும் மாநில அரசுகளைக் குறிவைத்து நடத்தப்படும் அரசியல் பழிவாங்கும் நடவடிக்கை என்று பாஜக தலைவர்கள் கண்டனம் தெரிவித்துள்ளனர்.
மத்திய அரசின் இந்த உத்தரவு வெறும் அறிவுரை மட்டும்தான் என்றும் தாக்குதல் சம்பவங்கள் தொடர்பாக நீதி விசாரணைக்கு உத்தரவிடப்பட்டிருப்பதாகவும் கர்நாடக மாநில உள்துறை அமைச்சர் வி.எஸ்.
இந்திய மாநிலமான ஒரிஸ்ஸாவில் இந்து மற்றும் கிறிஸ்தவ குழுக்களுக்கு இடையில் முருகல் நிலை தொடரும் பின்னணியில் மேலதிக வன்முறைகள் இடம்பெற்றுள்ளன.
ஹிந்து மத தலைவர் ஒருவர் ஆகஸ்ட் மாதம் கொல்லப்பட்டதை தொடர்ந்து தற்போதைய மதக்கலவரங்கள் மீண்டும் அதிகரித்துள்ளன.
இந்த ட்ரக் வண்டிகளை ஓமந்தையூடாகச் செல்ல அனுமதிப்பதற்கு உயர்மட்டப் படைத்தரப்பினரிடமிருந்து தங்களுக்கு அனுமதி வழங்கப்படவில்லை என படையினர் தெரிவித்ததையடுத்து பல மணித்தியாலங்கள் காவல் இருந்துவிட்டு இந்த ட்ரக் வண்டிகள் ஓமந்தையிலிருந்து வவுனியா திரும்பியதாகவும் அதிகாரிகள் தெரிவித்திருக்கின்றனர்.
கடந்த வாரம் இரண்டு தினங்கள் கிளிநொச்சி மாவட்டத்துக்கான பொருட்களைக் கொண்டு செல்வதற்கென ஏற்பாடுகள் இருந்த போதிலும் அந்த மாவட்டத்திற்கான பொருட்களை ஏற்றிச் சென்ற ட்ரக் வண்டிகளுக்கு ஓமந்தை சோதனைச்சாவடியில் படையினரால் அனுமதி வழங்கப்படவில்லை.
எனினும் முல்லைத்தீவு மாவட்டத்திற்கான பொருட்களை ஏற்றிச் சென்ற ட்ரக் வண்டிகளுக்குக் கடந்த வாரம் உரிய பிரயாண அனுமதி வழங்கப்பட்டிருந்தது என்பது குறிப்பிடத்தக்கது.
இதற்கிடையில் கிளிநொச்சி முல்லைத்தீவு மாவட்டங்களுக்கான அத்தியாவசிய பொருட்கள் உணவுப்பொருட்கள் என்பன தொடர்ந்து ஓமந்தை சோதனைச்சாவடி ஊடாக விநியோகிக்கப்பட்டு வருவதாக இராணுவ தலைமையகம் தெரிவித்திருக்கின்றது.
ஆரசாங்கத்தின் அறிவித்தலையடுத்து வன்னிப்பிரதேசத்தில் இருந்து ஐநா அமைப்புக்களும் சர்வதேச தொண்டு நிறுவனங்களும் கடந்த வாரம் வெளியேறியதைத் தொடர்ந்து வன்னிப்பிரதேசத்திற்கான குறிப்பாக கிளிநொச்சி மாவட்டத்திற்கான அத்தியாவசிய பொருட்களின் விநியோகத்தில் இழுபறி நிலைமை ஏற்பட்டிருக்கின்றது என்பது குறிப்பிடத்தக்கது.
கிளிநொச்சி மாவட்டம் அக்கராயன்குளம் வன்னிவிளாங்குளம் வன்னேரிக்குளம் பகுதிகளில் இடம்பெற்ற மோதல்களையடுத்து படையினர் நடத்திய தேடுதலின்போது விடுதலைப் புலிகளின் மூன்று சடலங்கள் கண்டெடுக்கப்பட்டிருப்பதாகவும் இராணுவம் கூறியிருக்கின்றது.
வெலிஓயா ஆண்டான்குளம் பகுதியில் அமைந்திருந்த பாசறை என்ற கடற்புலிகளின் தளம் ஒன்றைப் படையினர் தம்வசமாக்கியிருப்பதாக இராணுவ தலைமையகம் தனது இணையதள செய்தியில் தெரிவித்திருக்கின்றது.
இதேவேளை முச்சக்கர வண்டியில் வந்த பயங்கரவாதிகள் என சந்தேகிக்கப்படுபவர்களினால் இரண்டு பெண்கள் நேற்றிரவு கொல்லப்பட்டிருப்பதாகவும் இராணுவம் கூறியிருக்கின்றது.
இவர்கள் ஏன் கொல்லப்பட்டார்கள் என்பதைக் கண்டறிவதற்கான விசாரணைகளை பொலிசார் மேற்கொண்டுள்ளதாகவும் இராணுவம் தெரிவித்திருக்கின்றது.
இலங்கையில் உள்நாட்டில் மோதல்களினால் நீண்டகாலமாக இடம்பெயர்ந்துள்ள சுமார் மூன்று லட்சத்திற்கும் அதிகமான அகதிகளிற்கு நிரந்தர தீர்வொன்றினைக் காணும் நோக்கில் மனித உரிமைகள் மற்றும் மீள்குடியேற்ற அமைச்சுக்களுடன் ஐக்கிய நாடுகள் ஸ்தாபனத்தின் அகதிகளுக்கான உயர்ஸ்தானிகராலயமும் இணைந்து ஏற்பாடுசெய்துள்ள மூன்றுநாள் கலந்துரையாடல் இன்று கொழும்பில் ஆரம்பமாகியது.